               EURÓPAI BIZOTTSÁG
            Brüsszel, 2020.9.11.
            COM(2020) 485 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Spanyolország EGF/2020/001 ES/Galicia shipbuilding ancillary sectors referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2020. május 13-án Spanyolország EGF/2020/001 ES/Galicia shipbuilding ancillary sectors referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 24. ágazatban (Fémalapanyag gyártása), 25. ágazatban (Fémfeldolgozási termék gyártása), 30. ágazatban (Egyéb jármű gyártása), 32. ágazatban (Egyéb feldolgozóipari tevékenység), 33. ágazatban (Ipari gép, berendezés, eszköz javítása) és 43. ágazatban (Speciális szaképítés) a spanyolországi Galicia (ES11) NUTS 2 szintű régióban történt elbocsátásokat
                  2
                követően. A továbbiakban ezekre az ágazatokra a hajóépítéshez kapcsolódó ágazatok kifejezés utal.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2020/001 ES/Galicia shipbuilding ancillary sectors

                        Tagállam

                        Spanyolország

                        Érintett régió(k) (NUTS
                           3
                         2 szint)

                        Galicia (ES11)

                        A kérelem benyújtásának dátuma

                        2020. május 13.

                        A kérelem átvételi elismervényén feltüntetett dátum

                        2020. május 13.

                        A kiegészítő információk iránti kérelem dátuma

                        2020. május 27.

                        A kiegészítő információk benyújtásának határideje

                        2020. július 8.

                        Az értékelés befejezésének határideje

                        2020. szeptember 30.

                        Beavatkozási kritérium

                        Az EGAA-rendelet 4. cikkének (2) bekezdése

                        Az érintett vállalatok száma

                        38

                        Gazdasági ágazatok

                        (NACE Rev. 2. rendszer szerinti ágazat)
                           4

                        24. ágazat (Fémalapanyag gyártása),

                        25. ágazat (Fémfeldolgozási termék gyártása),

                        30. ágazat (Egyéb jármű gyártása),

                        32. ágazat (Egyéb feldolgozóipari tevékenység),

                        33. ágazat (Ipari gép, berendezés, eszköz javítása) és

                        43. ágazat (Speciális szaképítés).

                        Referencia-időszak (kilenc hónap):

                        2019. május 23. – 2020. február 23.

                        A referencia-időszak alatt elbocsátottak száma

                        960

                        A támogatható kedvezményezettek száma összesen

                        960

                        A megcélzott kedvezményezettek száma összesen

                        500

                        A személyre szabott szolgáltatásokhoz kapcsolódó költségvetés (EUR)

                        3 274 000

                        Az EGAA végrehajtásához kapcsolódó költségvetés
                           5
                         (EUR)

                        0 150 000

                        Teljes költségvetés (EUR)

                        3 424 000

                        EGAA-hozzájárulás (60 %) (EUR)

                        2 054 400

               A KÉRELEM ÉRTÉKELÉSE

               Az eljárás

               4.Spanyolország 2020. május 13-án kérelmet nyújtott be „EGF/2020/001 ES/Galicia shipbuilding ancillary sectors” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2020. május 27-én kiegészítő információkat kért Spanyolországtól. Spanyolország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2020. szeptember 30-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 960 munkavállalót érint, akiket a hajóépítéshez kapcsolódó ágazatokban bocsátottak el a Galicia (ES11) NUTS 2 szintű régióban található vállalatoktól.

                        A vállalatok neve és a referencia-időszakon belül elbocsátott személyek száma

                        24. ágazat

                        Fémalapanyag gyártása

                        33. ágazat

                        Ipari gép, berendezés, eszköz javítása

                        PIPEWORKS, S.L.

                        15

                        AISLAMIENTOS SOAMAR, S.L.

                        2

                        25. ágazat

                        Fémfeldolgozási termék gyártása

                        BULBO

                        6

                        ELABORADOS METALICOS EMESA, S.L.U.

                        33

                        CALSOMATU SL

                        8

                        INDUSTRIAL DE ACABADOS, S.A. (INDASA)

                        15

                        CANCELAS NAVAL SL

                        1

                        IRIS SOCIEDAD COOP. GALLEGA DE TRABAJO ASOCIADO

                        22

                        COGALSO FERROLTERRA, S.C.G.T.

                        5

                        MONTAJES ROTELU, S.L.

                        7

                        EXACTA SERVICIOS NAVALES E INDUSTRIALES, S.L.

                        54

                        MONTAJES TUBACER, S.L.

                        128

                        GABADI, S.L.

                        18

                        NAVALIBER, S.L.

                        88

                        INSTALACIONES Y MANTENIMIENTOS IMAFER, S.L.

                        5

                        TALLERES DIZMAR, S.L.

                        7

                        J.J. NAVAL HISPANOGALAICA, S.L.

                        29

                        TALLERES MECANICOS GALICIA, S.L.

                        4

                        M. BLANCO, S.L.

                        13

                        WELDMAIN SERVICIOS CALDERIA, TUBERIA Y SOLDADURA, S.L.

                        31

                        MONTAJES CANCELAS, S.L.

                        20

                        30. ágazat

                        Egyéb jármű gyártása

                        MONTAJES HERMANOS RAMALLO, S.L.

                        2

                        AZZERO MORRAZO

                        12

                        MONTAJES HERMANOS RODRIGUEZ RAMALLO, S.L.

                        6

                        DOMAYO METAL SL

                        15

                        SERFRIMEC, S.L.

                        11

                        FACTORIAS VULCANO, S.A.

                        69

                        TALLERES NAVALES RUIZ, S.L.

                        3

                        INDUSTRIAS NAVALES A XUNQUEIRA, S.L.

                        3

                        TUBERIA NAVAL FERRADAS, S.L.

                        22

                        TUYCALDE, S.L.

                        8

                        43. ágazat

                        Speciális szaképítés

                        VIGUESA DE CARPINTERIA Y POLIURETANO, S.L. (VICARPO)

                        37

                        ELINCO CONSTRUCCIONES ELECTRICAS SL

                        92

                        32. ágazat

                        Egyéb feldolgozóipari tevékenység

                        MONTAXES AGORPA, S.L.L.

                        62

                        CYSTERCLEAN SA

                        57

                        NORINVER MONTAJES E INGENIERIA, S.L.

                        22

                        PROTECNAVI, S.L.

                        4

                        URKIRA OX, S.L.

                        24

                        A vállalatok száma összesen: 38

                        Az elbocsátott munkavállalók száma összesen:

                        960

                        A támogatható munkavállalók száma összesen:

                        960

               Beavatkozási kritériumok

               6.A spanyol hatóságok e kérelmet az EGAA-rendelet 4. cikke (1) bekezdésének b) pontjától eltérést biztosító 4. cikke (2) bekezdésében említett beavatkozási kritérium alapján nyújtották be; az előbbi az EGAA hozzájárulását ahhoz köti, hogy egy kilenc hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. A Galicia (ES11) NUTS 2 szintű régióban 960 munkavállalót bocsátottak el a hajóépítéshez kapcsolódó ágazatokban. Mivel azonban az elbocsátásokra nem ugyanabban a gazdasági ágazatban került sor (lásd a 2. pontot), a 4. cikk (1) bekezdésének b) pontjától való, a 4. cikk (2) bekezdésében előírt eltérés alkalmazandó (a kérelem elfogadhatóságával kapcsolatos kivételes körülményekre vonatkozó további részletekért lásd az 17–22. pontot).

               7.A kérelemmel összefüggő kilenc hónapos referencia-időszak 2019. május 23-tól 2020. február 23-ig tartott.

               Az elbocsátások és a tevékenységüket megszüntető önálló vállalkozók számának kiszámítása

               8.A referencia-időszak alatt bekövetkezett 960 elbocsátás kezdetét a munkaszerződés tényleges megszüntetésének vagy lejáratának időpontjától számították.

               Támogatható kedvezményezettek

               9.A támogatható kedvezményezettek száma 960.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               10.Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat bizonyítása érdekében Spanyolország azzal érvel, hogy a globális tengerhasznosítási ágazat drámai mértékben megváltozott az elmúlt 20 év során. A megrendelések volumenének 2002 és 2008 közötti jelentős növekedése (48,9 millió súlyozott bruttó tonnáról (CGT)
                  6
                194,2 millió súlyozott bruttó tonnára
                  7
               ) következtében új hajógyárak épültek, a többségük Ázsiában. A globális gazdasági és pénzügyi válság azonban már 2008 és 2012 között felére csökkentette a megrendeléseket. A csökkenő tendencia azóta is folytatódik. 2012 óta és 2019 végéig a megrendelések 13,6 %-kal csökkentek (92,3 millió CGT-ről 79,7 millió CGT-re)
                  8
               . A hajógyártási piacon a megrendelések volumenének csökkenése, valamint az ázsiai hajóépítési tevékenység jelentős térnyerése következtében az ágazat az egész világon többletkapacitással küzd, aminek eredményeként erős globális verseny alakult ki.

               11.Az a tény, hogy egy új óceánjáró hajó a megépítésének helyétől függetlenül berakodhatja első rakományát, növeli a hajóvásárlók rugalmasságát a hajók beszerzése terén, és világszerte fokozza a hajógyárak közötti versenyt
                  9
               .

               12.15 év alatt (2004 és 2019 között) Európa elveszítette kereskedelmi célú hajógyártását (azaz a tartályhajók, az ömlesztettáru-szállító teherhajók és a konténerszállító hajók építését), mivel ez az iparág áttevődött Kelet-Ázsiába. A kelet-ázsiai országokkal folytatott kiélezett verseny miatt az európai hajógyárak új piacokra irányították át hajóépítési tevékenységüket, és olyan összetett hajógyártási réspiacokra léptek be, mint a személyszállító hajók és egyéb, nem teherszállító hajók (ONCCV)
                  10
               . 2019-ben a személyszállító hajók, az egyéb, nem teherszállító hajók és a nyílt tengeri hajók együttesen az európai megrendelések 95 %-át tették ki
                  11
               .

               13.Az elmúlt években azonban a kereskedelmi célú hajógyártás terén jelentős kapacitásfelesleggel szembesülve az olyan országok, mint Kína, Dél-Korea és Japán is úgy döntöttek a közelmúltban, hogy belépnek a csúcstechnológiát alkalmazó/komplex hajótípusok európai piacára. Ezen túlmenően ezek az országok új ágazati stratégiákat és politikákat vezettek be, és olyan intézkedéscsomagot alkalmaznak, amely a belső kereslet fellendítését célzó állami támogatásokat és egyéb pénzügyi ösztönzőket is magában foglal. Emellett ezek az országok új vagy további kereskedelmi intézkedéseket is bevezettek helyi hajógyáraik, valamint helyi tengerészeti berendezésekkel foglalkozó vállalataik támogatására
                  12
               .

               14.Ez Európából Ázsiába történő jelentős elmozdulást eredményezett a globális gyártásban. 2002-ben a hajógyártási volumen alapján a globális piac éllovasa Dél-Korea és Japán volt (mindkettő 30 %-os részesedéssel), őket követte Európa (22,5 %-kal). A kínai gyártás részesedése a globális hajógyártásban mindössze 7 %-ot tett ki. 2018-ra Kína vált vezetővé (35,5 %-kal), Kínát Japán (23,4 %-kal) és Dél-Korea (22,7 %-kal) követi, míg Európa piaci részesedése csupán 6,8 %-ra esett vissza
                  13
               . Ami a megrendelések volumenét illeti, 2019-ben Európa részesedése 14,7 % volt (öt százalékponttal kevesebb, mint 2002-ben), a piacvezető Kína részesedése 34 %, Dél-Korea részesedése 26 %, Japáné pedig 15 % volt
                  14
               .

               15.Európa így jelentősen lemaradt az alacsonyabb munkaerőköltségekkel, támogatási politikákkal és kedvezményes adóügyi bánásmóddal rendelkező ázsiai országoktól
                  15
               .

               16.A tágabb értelemben vett hajógyártási ágazathoz kapcsolódóan eddig hét EGAA-kérelmet
                  16
                nyújtottak be, melyek közül kettő a kereskedelem globalizációjához, a másik öt pedig a globális pénzügyi és gazdasági válsághoz kapcsolódik. A kérelmek közül négy hajókon használt gépekre és berendezésekre, a másik három pedig hajógyárakra vonatkozik.

               A kérelem elfogadhatóságát indokoló kivételes körülmények bemutatása

               17.Az EGAA-rendelet 4. cikkének (2) bekezdése lehetővé teszi, hogy az egy régióban működő kkv-kat érintő kollektív kérelmek tekintetében, ha ebben a régióban a fő vagy kizárólagos vállalkozástípus a kkv, akkor a kérelem kivételesen kiterjedhet olyan kkv-kra is, amelyek másik, a NACE Rev 2. rendszer szerint meghatározott gazdasági ágazatban működnek.

               18.A Galiciai Statisztikai Intézet szerint 2018-ban 247 631 vállalkozást jegyeztek be Galiciában, amelyek közül 247 478 (99,94 %) kevesebb mint 250 munkavállalót foglalkoztatott
                  17
               . A kkv-k ezért e régió gazdaságának gerincét alkotják.

               19.Ezenkívül a kérelem által érintett mind a 38 vállalkozás kkv.

               20.Az európai hajógyártás főként kis- és közepes méretű hajógyárakból (60–150 hajótonna) áll, a becslések szerint az érték 80 %-át
                  18
                és a foglalkoztatás 89 %-át
                  19
                alvállalkozások adják. A galiciai hajógyártás ezt az alvállalkozásba adási mintát követi. Az alvállalkozók magas szinten szakosodottak, és ezért nagymértékben függnek a fő hajógyártól. Amikor a fő hajógyár gazdasági nehézségekkel küzd, ez a hajóépítéshez kapcsolódó ágazatokat súlyosan érinti. A hajóépítéshez kapcsolódó ágazatokban a foglalkoztatásra gyakorolt kölcsönös függőségek és hatások ezért ugyanazok, mintha a vállalatok egyetlen NACE gazdasági ágazatba tartoznának.

               21.Az összes kereskedelmi hajógyár (2019-ben hét
                  20
               ) kis területen, a Ría de Vigóban való koncentrációja súlyosbítja a regionális munkaerőpiacra gyakorolt negatív hatásokat. Az elbocsátások így súlyos hatással vannak a regionális gazdaságra.

               22.Így teljesülnek a 4. cikk (2) bekezdésében foglalt feltételek, amelyek lehetővé teszik a kérelem 4. cikk (1) bekezdésének b) pontja szerinti elfogadhatóságát még akkor is, ha annak kritériumai nem teljesülnek teljes mértékben.

               23.Ezért ez a kérelem a kivételes körülmények miatt (az elbocsátások foglalkoztatásra és a helyi gazdaságra gyakorolt súlyos hatása együttesen azzal, hogy a kkv a fő vállalkozástípus a régióban) az EGAA-rendelet 4. cikke (1) bekezdésének b) pontja szerint benyújtott kérelmekhez hasonlónak tekintendő.

               Az elbocsátásokhoz és a tevékenység megszűnéséhez vezető események

               24.A galiciai hajógyárak technológiailag fejlett katonai hajókat, olaj- és vegyianyag-szállító tartályhajókat, nyílt tengeri hajókat, oceanográfiai és szeizmikus kutatóhajókat, vontatóhajókat és személyszállító hajókat (kompok, üdülőhajók és kedvtelési célú kishajók) gyártanak. A galiciai hajógyárak a halászhajók építésében is kiemelkedő helyet foglalnak el
                  21
               .

               25.Az EU csökkenő piaci részesedése a globális hajógyártásban és az erősödő globális verseny súlyos következményekkel járt a galiciai hajóépítéshez kapcsolódó ágazatokra nézve. Az elbocsátásokhoz vezető fő események a Factorias Vulcano hajógyár 2019. júliusi felszámolása és bezárása, valamint a HJ Barreras hajógyár 2019. októberi csődegyezség iránti kérelme. A kérelem tárgyát képező elbocsátások fele olyan vállalatoknál történt, amelyek a HJ Barreras hitelezői.

               Az elbocsátások várható hatása a helyi, a regionális és az országos gazdaságra és foglalkoztatásra

               26.A galiciai hajógyártási ágazat (hajógyárak és a kapcsolódó iparágak) éves forgalma körülbelül 2 000 millió EUR volt (a regionális GDP 3,3 %-a), és 10 000 közvetlen, valamint 25 000 közvetett munkahely
                  22
                függött a hajógyártástól 2018-ban. A Galiciai Fémipari Szövetség (ASIME) szerint egyes galiciai hajógyárak nehézségei miatt az ágazat forgalma 11 %-kal csökkent, és 2019-ben a munkahelyek 20,8 %-a szűnt meg
                  23
               .

               27.2019-ben a munkanélküliségi ráta Vigóban – egy körülbelül 295 000 lakosú városban – 16,3 %
                  24
                volt, ami 5 százalékponttal magasabb a regionális átlagnál (11,7 %
                  25
               ), és 21 247 dolgozó volt álláskeresőként regisztrálva. Ahogy már említettük, valamennyi galiciai kereskedelmi hajógyár Vigóban található. A hajógyárak kis területen való koncentrációja megsokszorozza a hajóépítő ipar csökkenő forgalmának és munkahelyei megszűnésének negatív hatásait, ami a számok által jelzettnél súlyosabb hatást gyakorol a regionális munkaerőpiacra.

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               28.Az intézkedésekben várhatóan részt vevő elbocsátott munkavállalók becsült száma 500. E munkavállalók adatai nemek, állampolgárság és korosztály szerinti bontásban:

                        Kategória

                        A megcélzott
                           kedvezményezettek száma

                        Nem:

                        Férfiak:

                        470

                        (94,0 %)

                        Nők
                           26
                        :

                        30

                        (6,0 %)

                        Állampolgárság:

                        Uniós polgárok:

                        487

                        (97,4 %)

                        Nem uniós polgárok:

                        13

                        (2,6 %)

                        Korcsoport:

                        15–24 év közöttiek:

                        17

                        (3,4 %)

                        25–29 év közöttiek:

                        36

                        (7,2 %)

                        30–54 év közöttiek:

                        391

                        (78,2 %)

                        55–64 év közöttiek:

                        56

                        (11,2 %)

                        64 év felettiek:

                        0

                        (0,0 %)

               A javasolt intézkedések támogathatósága

               29.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Tájékoztató ülések és előkészítő munkaértekezletek: a tájékoztató ülés az első olyan intézkedés, amelyet valamennyi megcélzott kedvezményezett számára fel kell kínálni; ennek során a munkavállalók általános tájékoztatást kapnak a rendelkezésre álló tanácsadási és képzési programokról, valamint a juttatásokról és ösztönzőkről. Ez magában foglalja a résztvevők szakmai profiljának meghatározását is. Az előkészítő munkaértekezleteken a munkavállalók részletesebb információkat kapnak majd az átcsoportosítási lehetőségekről, azokról az ágazatokról, amelyekben szakmai engedélyre vagy képesítési bizonyítványra van szükség, továbbá a munkahelyi helyzetekben elsajátított kompetenciák és humán készségek igazolásáról, valamint a kötelező oktatás befejezésének lehetőségeiről. Vállalkozásösztönző műhelyfoglalkozások is szerepelnek a tervek között.

               –Pályaorientációs tanácsadásra a teljes végrehajtási időszakban sor kerül a foglalkoztatás vagy az önfoglalkoztatás elősegítése érdekében.

               –Képzés: idetartozik (1) a kulcskompetenciákról és a horizontális kompetenciákról szóló képzés; (2) a szakmai tapasztalat révén szerzett készségek elismerésével kapcsolatos tesztekre való felkészítés (a korábban elsajátított ismeretek elismerése); (3) átképzés, például épületek és városi berendezések karbantartása, raktárműveletek, raktárlogisztika, Scrum Master stb.; és (4) továbbképzés, például összetett anyagok a hajóépítésben, HSLA
                  27
                acél a tengerészeti struktúrákban, virtuális valóság és kiterjesztett valóság a hajóépítésben, CAD/CAM
                  28
                megoldások a hajógyártásban, a hajóépítésben alkalmazott 3D ellenőrzési technológiák (darabok egyengetése és formázása), FSW
                  29
                és hibrid lézeres MAG
                  30
                hegesztési technikák, ellenőrzött elektromos ívhegesztési rendszerek és additív gyártás a hajóépítésben. A vállalkozói tevékenységet elősegítő képzést az önfoglalkoztatást tervezők számára biztosítják.

               –Munkakereséshez nyújtott intenzív támogatás, beleértve a helyi és regionális elhelyezkedési lehetőségek felkutatását (az önálló vállalkozók számára is) és a munkaközvetítést.

               –Egyéni konzultációk az újbóli elhelyezkedést követően: az újra elhelyezkedett munkavállalók az első hónapokban az új állásukból adódó esetleges problémák megelőzése érdekében tanácsadást kapnak.

               –Ösztönzők: különféle ösztönzők állnak majd rendelkezésre. (1) Részvételre való ösztönzés. Azok a munkavállalók, akik részt vesznek az intézkedésekben és követik az együttműködésükkel kidolgozott visszailleszkedési tervet, legfeljebb 400 EUR összegű ösztönző támogatást kapnak (egy összegben vagy részletekben). (2) Az utazási költségekhez való hozzájárulás (0,19 EUR/km valamint olyan többletköltségek, mint például az úthasználati díjak és a parkolási költségek, amennyiben ez kellően indokolt, továbbá a tömegközlekedési költségek megtérítése). (3) Az eltartott személyeket gondozók kiadásaihoz való hozzájárulás. A gondozási feladatokat ellátó (gyermekeket, időseket vagy fogyatékossággal élő személyeket gondozó) munkavállalók az intézkedésekben való részvételük idejére napi legfeljebb 20 EUR-t kapnak. Ennek célja, hogy a gondozási feladatokat ellátó résztvevő fedezni tudja azokat a többletköltségeket, amelyek a képzés vagy egyéb intézkedés igénybevételéből adódnak. (4) Az újbóli elhelyezkedés esélyének javítására irányuló ösztönzők. Azok, akik gazdaságilag függő munkavállalóként vagy önálló vállalkozóként térnek vissza a foglalkoztatásba, havonta 200 EUR-t kapnak, legfeljebb hat hónapig. Az ösztönző célja a munkavállalók – különösen az idősebbek – munkaerőpiacon való maradásának és a gyors újrafoglalkoztatásnak az ösztönzése.

               30.Az itt bemutatott javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               31.Spanyolország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               32.A költségek teljes becsült összege 3 424 000 EUR, amely a személyre szabott szolgáltatásokra fordított 3 274 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 150 000 EUR összegű kiadásokat foglalja magában.

               33.Az EGAA-ból igényelt teljes pénzügyi hozzájárulás összege 2 054 400 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           31

                        Becsült összköltség

                        (EUR)
                           32

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tájékoztató ülések és előkészítő munkaértekezletek
                           (Acogida y diagnóstico inicial, medidas de sensibilización)

                        500

                        541

                        270 500

                        Pályatanácsadás
                           (Orientación laboral)

                        500

                        500

                        250 000

                        Képzés
                           (Formación)

                        350

                        4 871

                        1 705 000

                        Munkakereséshez nyújtott intenzív támogatás
                           (Prospección laboral)

                        300

                        1 300

                        390 000

                        Egyéni konzultációk az újbóli elhelyezkedést követően
                           (Seguimiento en el empleo)

                        250

                        250

                        62 500

                        Részösszeg (a):

                        A személyre szabott szolgáltatáscsomag százalékaránya

                        –

                        2 678 000

                        (81,80 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Ösztönzők
                           (Programa de incentivos)

                        400

                        1 490
                           33

                        596 000

                        Részösszeg (b):

                        A személyre szabott szolgáltatáscsomag százalékaránya:

                        –

                        596 000

                        (18,20 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        100 000

                        3. Tájékoztatás és nyilvánosság

                        –

                        32 000

                        4. Ellenőrzés és jelentéstétel

                        –

                        18 000

                        Részösszeg (c):

                        Százalékarány az összköltséghez képest:

                        –

                        150 000

                        (4,38 %)

                        Összköltség (a + b + c):

                        –

                        3 424 000

                        EGAA-hozzájárulás (az összköltség 60 %-a)

                        –

                        2 054 400

               34.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Spanyolország megerősítette, hogy ezen intézkedések az álláskereső vagy képzési tevékenységekben részt vevő megcélzott kedvezményezettek tevékeny részvételétől függnek.

               A kiadások támogathatóságának időszaka

               35.Spanyolország 2020. augusztus 13-án kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2020. augusztus 13-tól 2022. augusztus 13-ig nyújtható pénzügyi támogatás az EGAA-ból.

               36.Spanyolország számára 2020. június 8-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2020. június 8. és 2023. február 13. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               37.A tagállami előfinanszírozás vagy társfinanszírozás a Consellería de Economía, Emprego e Industria de la Xunta de Galicia pénzügyi forrásaiból történik.

               38.Spanyolország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               39.Spanyolország jelezte, hogy az ASIME, valamint a CCOO
                  34
                és az UGT
                  35
                szakszervezetek – a galiciai szociális párbeszédben részt vevő szociális partnerek – támogatták a Xunta de Galiciát a kérelem előkészítése során, részletes információkat szolgáltatva a hajógyártási ágazatról és a kapcsolódó munkaerőpiacról. A személyre szabott szolgáltatások koordinált csomagja a szociális partnerekkel egyeztetve került kidolgozásra, és két ülésen, 2019. november 4-én és 2020. február 19-én került megvitatásra. Egy együttműködési megállapodás révén a szociális partnereket is bevonják a szolgáltatások nyújtásába.

               Irányítási és kontrollrendszerek

               40.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az irányító hatóság közreműködő szervezete a Xunta de Galicia
                  36
                lesz.

               Az érintett tagállam által vállalt kötelezettségek

               41.Spanyolország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               42.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  37
                12. cikkében meghatározottaknak megfelelően 150 millió EUR.

               43.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 2 054 400 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               44.Az EGAA-rendelet 4. cikkének (2) bekezdésével összhangban a kivételes esetben nyújtott hozzájárulások aggregált összege nem haladhatja meg az alap éves maximális összegének 15 %-át.

               45.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  38
                13. pontja értelmében.

               Kapcsolódó jogi aktusok

               46.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 2 054 400 EUR összegnek az érintett költségvetési sorba történő átcsoportosításra is.

               47.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Spanyolország EGF/2020/001 ES/Galicia shipbuilding ancillary sectors referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  39
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  40
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  41
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)Spanyolország az uniós gazdasági tevékenységek egységes ágazati osztályozási rendszere (NACE Rev. 2.) szerinti 24. ágazatban (Fémalapanyag gyártása), 25. ágazatban (Fémfeldolgozási termék gyártása), 30. ágazatban (Egyéb jármű gyártása), 32. ágazatban (Egyéb feldolgozóipari tevékenység), 33. ágazatban (Ipari gép, berendezés, eszköz javítása) és 43. ágazatban (Speciális szaképítés) a spanyolországi Galicia (ES11) NUTS 2 szintű régióban történt elbocsátásokra tekintettel 2020. május 13-án kérelmet nyújtott be az EGAA igénybevétele iránt. E kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az 1309/2013/EU rendelet 4. cikkének (2) bekezdésével összhangban Spanyolország kérelme elfogadhatónak tekinthető, mivel olyan kollektív kérelemről van szó, amely kizárólag egy olyan régióban – Galiciában – található kkv-kat érint, ahol a kkv-k képviselik a legelterjedtebb vállalkozási formát, és az elbocsátások súlyos hatást gyakorolnak a foglalkoztatásra, valamint a helyi, regionális vagy nemzeti gazdaságra.

               (5)Az EGAA-t ezért igénybe kell venni a Spanyolország által benyújtott kérelem alapján nyújtandó, 2 054 400 EUR összegű pénzügyi hozzájárulás folyósítása érdekében.

               (6)Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

               1. cikk

               Az Unió 2020-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 054 400 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának dátuma]
                  42*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        HL L 393., 2006.12.30., 1. o.

                     (5)

                        Az 1309/2013/EU rendelet 7. cikkének (4) bekezdése alapján.

                     (6)

                        CGT – Súlyozott bruttó tonna – Nemzetközi mértékegység, amely a gyártott hajók típusaitól függetlenül megkönnyíti a különböző hajógyárak termelésének összehasonlítását.

                     (7)

                        Forrás:
                  Sea Europe Shipbuilding Market Monitoring, report 46 FY 2018
                  .

                     (8)

                        Ugyanott.

                     (9)

                  An analysis of market-distorting factors in shipbuilding. (A hajóépítés piactorzító tényezőinek elemzése.)

                  OECD Science, Technology and Industry Policy Papers.
                  2019. április, 67. szám
                  .

                     (10)

                  A SEA Europe 2018–2019-es éves jelentése
                  .

                     (11)

                        EU28 és Norvégia.

                     (12)

                        Lásd a
                  SEA Europe 2018–2019-es éves jelentését
                  .

                     (13)

                        Forrás: Sea Europe Shipbuilding Market Monitoring, report 46 FY 2018.

                     (14)

                  A SEA Europe 2018–2019-es éves jelentése
                  .

                     (15)

                  ECORYS (2009) Study on the Competitiveness of the European Shipbuilding Industry (Tanulmány az európai hajóépítő ipar versenyképességéről).

                     (16)

                        Ezek a következők: EGF/2010/001 DK/ Nordjylland COM(2010) 451; EGF/2010/006 PL/ Cegielski-Poznan COM(2010) 631; EGF/2010/025 DK/ Odense Steel Shipyard COM(2011) 251; EGF/2011/008 DK/ Odense Steel Shipyard COM(2012) 272; EGF/2011/019 ES/ Galicia Metal COM(2012) 451; EGF/2014/008 FI/ STX Rauma COM(2014) 630; és ez a kérelem.

                     (17)

                  www.ige.eu

                     (18)

                  Ardan gazdasági és versenyképességi jelentés, 2019.
                  Consortium of Vigo free zone (Vigo vámszabad terület konzorciuma)
                  .

                     (19)

                  González Rodríguez, A. (2009) „Az új rugalmas termelésszervezési modellek szociális-munkaügyi következményei. A tengerészeti ipar esete/Consecuencias socio-laborales de los nuevos modelos de organización de la producción flexibles. El caso de la industria naval”.
                   Revista de Economia (Curitibia), 8, 22–42.

                     (20)

                        Astilleros Armon Vigo, Cardama Shipyard, Factorías Vulcano (2019-ben felszámolva), Freire Shipyard, Hijos de J. Barreras, Metalships & Docks, Nodosa Shipyard és J. Valiña.

                     (21)

                        Ardan gazdasági és versenyképességi jelentés, 2019. Consortium of Vigo free zone (Vigo vámszabad terület konzorciuma).

                     (22)

                        Ugyanott.

                     (23)

                        2019-ben mintegy 2 000 közvetlen munkahely szűnt meg a galiciai hajógyárakban és a kapcsolódó iparágakban. A jelenlegi kérelem azonban csak a kilenc hónapos referencia-időszakban (2019. május 23. – 2020. február 23.) elbocsátott munkavállalóknak nyújt támogatást. Az EGAA-rendelet 4. cikke (1) bekezdésének b) pontja nem rendelkezik azoknak a munkavállalóknak az intézkedésekben való részvételéről, akiknek az elbocsátását ugyanaz az esemény idézte elő, amely a referencia-időszak alatt az elbocsátásokat előidézte, de a referencia-időszak előtt vagy után következett be.

                     (24)

                  EPA municipios (munkaerő-felmérés/települések)
                  .

                     (25)

                  EPA Comunidades autónomas (munkaerő-felmérés/NUTS 2 szintű régiók)
                  .

                     (26)

                        A nők alulreprezentáltak a hajóépítéshez kapcsolódó iparágakban. Ennek következtében az elbocsátott munkavállalók csupán 6 %-a volt nő.

                     (27)

                        A HSLA nagy szilárdságú, gyengén ötvözöttet jelent.
                        A HSLA acél olyan ötvözöttacél-típus, amely a szénacélnál jobb mechanikai tulajdonságokkal vagy nagyobb korrózióállósággal rendelkezik. A HSLA acél abban tér el a többi acéltól, hogy nem meghatározott kémiai összetételnek, hanem meghatározott mechanikai tulajdonságoknak való megfelelés érdekében készül.

                     (28)

                        CAD/CAM: számítógéppel segített tervezés és számítógéppel segített gyártás.

                     (29)

                        Dörzshegesztés.

                     (30)

                        Aktív védőgázas (MAG) ívhegesztés.

                     (31)

                        A tizedes érték elkerülése érdekében az egy munkavállalóra eső becsült költségek kerekítve szerepelnek. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel.

                     (32)

                        A végösszegek a kerekítés miatt nem egyeznek.

                     (33)

                        Ennek az intézkedésnek az egy résztvevőre jutó költsége csak az áttekinthetőség érdekében kerül feltüntetésre. Az ösztönzők egy résztvevőre jutó költsége az egyes munkavállalók egyéni helyzetétől és a különböző típusú ösztönzőkre való jogosultságától függ, a 29. pontban leírtaknak megfelelően.

                     (34)

                        A CCOO Galiciai Ipari Szövetség.

                     (35)

                        Az UGT Fém-, Építő- és Kapcsolódó Iparágak Szövetsége (MCA-UGT).

                     (36)

                        Az irányító hatóság közreműködő szervezete a Xunta de Galicia és mindenekelőtt a Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios lesz, együttműködésben a Consellería de Economía, Emprego e Industria – Secretaría Xeral de Emprego / Subdirección Xeral de Relacións egységgel.

                     (37)

                        HL L 347., 2013.12.20., 884. o.

                     (38)

                        HL C 373., 2013.12.20., 1. o.

                     (39)

                        HL L 347., 2013.12.20., 855. o.

                     (40)

                        HL C 373., 2013.12.20., 1. o.

                     (41)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (42)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.